  Виталий Пронин Кияса ёросысь Вуж Салья школаын «Крыкмас сьӧр» гужем лагерь ужа. Отын шутэтско 40 пиналъёс.Нылпиос 4 отрядлы люкиськизы - «Ӟоз», «Кизили», «Реал-Мадрид» но «Спартак». Кыкез асьсэлы ним кутӥзы, Россиын ортчись футболъя чемпионатлы дурбасьтыса. Лагерьын бадӟым саклык висъяло таза улонлы: ӵукна зарядка лэсьто, футболэн шудо, шулдыр стартъёс радъялляло. Со сяна, нылпиос пуш дуннезэс узырмытон сярысь уг вунэто. Кылсярысь, А. Пушкинлэн выжыкылъёсызъя сценкаос асьсэос ик пуктӥзы. Вуж Сальяын палэнэ уг кыльы удмурт культура но - кӧня ке пиналъёс школаысь музей сэрегазы удмурт пужыосын ӵушкон куыны дышетско.  